ARCHIVES
నేటి మార్కెట్‌
నేడు సూచీలు ఒడుదొడుకుల మధ్య కదలాడొచ్చు. మూడు రోజుల పాటు సాగే నాస్కామ్‌ టెక్నాలజీ అండ్‌ లీడర్‌షిప్‌ ఫోరమ్‌ నేడు ప్రారంభం కానుంది. ఈ నేపథ్యంలో ఐటీ షేర్లు వెలుగులోకి రావొచ్చు. నాస్కామ్‌ ఫోరం నుంచి సానుకూల వార్తలు వెలువడితే ఐటీ కంపెనీల షేర్లు వరుస నష్టాల నుంచి పుంజుకోవచ్చు. నేడు జీఎస్‌టీ మండలి సమావేశం కానున్న నేపథ్యంలో స్థిరాస్తి షేర్లపై మదుపర్లు దృష్టి పెట్టొచ్చు. సమావేశంలో స్థిరాస్తి ప్రాజెక్టులపై జీఎస్‌టీ రేటు తగ్గించొచ్చన్న అంచనాలు ఉన్నాయి. పలు పెద్ద కంపెనీల అంతర్గత సమస్యలు, పలు రంగాల్లో గిరాకీ మందగించడం వంటి వాటి వల్ల మార్కెట్‌ అంచనా వేయడం కష్టంగా ఉందని విశ్లేషకులు అంటున్నారు. కశ్మీర్‌ ఉద్రిక్తతలు, అమెరికా- చైనా వాణిజ్య చర్చలు, అంతర్జాతీయ ముడిచమురు ధరలు, కరెన్సీలు మార్కెట్ల ఒడుదొడుకులకు కారణం కావొచ్చని చెబుతున్నారు. నేడు నిఫ్టీ 10550- 10720  శ్రేణిలో కదలాడొచ్చని సాంకేతిక విశ్లేషకులు అంచనా వేస్తున్నారు.
ప్రధానాంశాలు